Na temelju članka 16. Zakona o koncesijama («Narodne novine» broj 69/17) i članka 12. Statuta Zadarske županije («Službeni glasnik Zadarske županije» broj 15/09, 7/10, 11/10, 4/12 i 2/13, 14/13), članka 30. Statuta općine Povljana (''Službeni glasnik Zadarske županije'' broj 14/17) i Prijedloga Načelnika Općine Povljana, Općinsko vijeće Općine Povljana na svojoj 9. sjednici održanoj dana 30. svibnja 2018. godine, d o n o s i

# ODLUKU

o imenovanju Stručnog povjerenstva za koncesije na pomorskom dobru

**Članak I.**

1. U Stručno povjerenstvo za koncesije na pomorskom dobru (u daljnjem tekstu: Povjerenstvo) imenuju se:
2. Krešimir Laštro, dipl.iur., predsjednik
3. Branko Škoda, , ing., Pročelnik JUO Općine Povljana
4. Sanja Pogorilić, ref. za računovodstvo Općine Povljana

**Članak II.**

1. Zadaci Povjerenstva su:
2. suradnja s davateljem koncesije pri izradi studije opravdanosti davanja koncesije, odnosno analize davanja koncesije, pri pripremi utvrđivanja uvjeta za davanje koncesije određenih posebnim zakonom i izradi dokumentacije za nadmetanje te pri definiranju uvjeta sposobnosti i kriterija za odabir najpovoljnije ponude,
3. analiza koncesije za radove i koncesije za usluge radi utvrđivanja sadržava li koncesija i obilježja javno-privatnog partnerstva u skladu s člankom 26. Zakona o koncesijama
4. pregled i ocjena pristiglih ponuda i/ili zahtjeva za sudjelovanje, u skladu s pravilima postupka davanja koncesije
5. prije sklapanja ugovora o koncesiji, utvrđivanje prijedloga odluke o davanju koncesije, prijedloga odluke o izmjeni odluke o davanju koncesije, prijedloga odluke o poništenju postupka davanja koncesije, prijedloga odluke o izmjeni odluke o poništenju postupka davanja koncesije te obrazloženja tih prijedloga
6. prije početka postupka davanja koncesije, obavještavanje nadležnog državnog odvjetništva o namjeri davanja koncesije čija djelatnost će se obavljati na nekretnini u vlasništvu Republike Hrvatske ili koncesije koja se odnosi na opće dobro ili drugo dobro za koje je zakonom određeno da je dobro od interesa za Republiku Hrvatsku, a nadležno državno odvjetništvo će na temelju svojih evidencija izvijestiti stručno povjerenstvo za koncesiju ako su u tijeku upravni ili sudski postupci ili ako postoje druge zapreke za pokretanje postupka davanja koncesije, u okviru nadležnosti državnog odvjetništva
7. predlaganje vrste i vrijednosti pojedinog jamstva
8. za koncesije iz područja javne infrastrukture procijenjene vrijednosti jednake ili veće od praga iz članka 4. stavka 4. Zakona o koncesijama provodi se analiza utjecaja davanja koncesije na javni dug Republike Hrvatske
9. obavljanje svih ostalih radnji potrebnih za provedbu postupka davanja koncesije

U postupku davanja koncesije davatelj koncesije provodi otvaranje ponuda, a ponude otvara stručno povjerenstvo za koncesije, koje o otvaranju ponuda sastavlja zapisnik koji bez odgode uručuje svim ovlaštenim predstavnicima ponuditelja nazočnima na otvaranju ponuda, a ostalim ponuditeljima na pisani zahtjev.

1. Povjerenstvo o svom radu vodi zapisnik koji potpisuju svi članovi Povjerenstva.

**Članak III.**

Način rada Povjerenstva propisuje se Poslovnikom kojeg donosi Povjerenstvo, a Poslovnik sadrži odredbe o pravima i dužnostima članova Povjerenstva, sazivanju sjednica, odlučivanju, te ostalim pitanjima od značaja za rad Povjerenstva.

**Članak IV.**

Stručne i administrativne poslove za Povjerenstvo obavlja Jedinstveni upravni odjel Općine Povljana.

**Članak V.**

Ova Odluka stupa na snagu danom donošenja, a objavljuje se u ''Službenom glasniku Zadarske županije''.

KLASA:342-01/18-01/1

URBROJ:2198/25-40-18-1

Povljana, 30. svibnja 2018. godine

OPĆINSKO VIJEĆE OPĆINE POVLJANA

Predsjednik

Šime Jurišić

**Dostaviti:**

1. Krešimir Laštro
2. Branko Škoda, Pročelni JUO Općine Povljana
3. Sanja Pogorilić, Referent za računovodstvo